ตลาดหุ้นเอเชียดีดตัวขึ้นเช้านี้ ขณะจับตาข้อมูลแรงงานสหรัฐ
ตลาดหุ้นเอเชียปรับตัวเพิ่มขึ้นในช่วงเช้าวันนี้ โดยการนำของหุ้นกลุ่มอุตสาหกรรม ขณะที่นักลงทุนจับตาดูสหรัฐเผยจำนวนผู้ขอรับสวัสดิการว่างงานครั้งแรกรายสัปดาห์และข้อมูลจ้างงานนอกภาคเกษตรเดือนมี.ค.
2 เม.ย. 2558

สำนักข่าวอินโฟเควสท์รายงานภาวะตลาดหุ้นเอเชียปรับตัวเพิ่มขึ้นในช่วงเช้าวันนี้ โดยการนำของหุ้นกลุ่มอุตสาหกรรม ขณะที่นักลงทุนจับตาดูสหรัฐเผยจำนวนผู้ขอรับสวัสดิการว่างงานครั้งแรกรายสัปดาห์และข้อมูลจ้างงานนอกภาคเกษตรเดือนมี.ค.
ด้านดัชนี MSCI Asia Pacific ปรับขึ้น 0.4% สู่ระดับ 146.53 จุด เมื่อเวลาประมาณ 9.00 น.ตามเวลาโตเกียว
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 19,141.93 จุด เพิ่มขึ้น 107.09 จุด, ดัชนี HSI ตลาดหุ้นฮ่องกงเปิดวันนี้ที่ 25,214.33 จุด เพิ่มขึ้น 131.58 จุด, ดัชนี TAIEX ตลาดหุ้นไต้หวันเปิดวันนี้ที่ 9,535.98 จุด เพิ่มขึ้น 28.32 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,036.90 จุด เพิ่มขึ้น 8.45 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,446.60 จุด ลดลง 0.42 จุด และดัชนี FBMKLCI ตลาดหุ้นมาเลเซียเปิดวันนี้ที่ 1,827.66 จุด เพิ่มขึ้น 1.35 จุด
ขณะที่นักลงทุนจับตาดูตัวเลขจ้างงานนอกภาคการเกษตรเดือนมี.ค.ของสหรัฐในวันศุกร์นี้ ขณะที่นักวิเคราะห์คาดว่า ตัวเลขจ้างงานจะเพิ่มขึ้นเพียง 248,000 ตำแหน่งในเดือนมี.ค. ซึ่งน้อยกว่าเดือนก.พ.ที่เพิ่มขึ้น 295,000 ตำแหน่งในเดือนก.พ. และคาดว่าอัตราการว่างงานจะทรงตัวที่ระดับ 5.5% ในเดือนมี.ค.